Gabagebo: Waxaan halkan hambalyo iyo bogaadin uga soo jeedinayaa dhammaan golaha wasiirada ee la magacaabey dhawwaan ee dawladda federaalka Soomaaliya ee ku meelgaarka ah oo uu horssedka ka yahay Mudane Cali Muxammad Geedi; waxaana leeyahay: walow la idiin yaqiinay dagaal ogayaal qaarkiina badan, dad badanna ay shaki ka qabaan in aad si habasami iyo hufnaan leh aad u gudan doontaan waajibaakiina, haddana anigu waxaan rajo ka qabaa in aad waayo arag noqoteen waqtiga xaadirka ah, oo haddii aad awal aheydeen dagaal oogayaal, aad maanta noqoteen nabad oogayaal, Ilaahna uga cabsataan ummadan aad silciseen muddada 14ka sano ka badn.
